I PREDAVANJE

Teorijska postavka muzičkih diktata

**Ciljevi radionice**: Upoznati polaznike sa različitim metodama i vrstama diktata; uticajem didaktičkih ilustracija na razvoj muzičkog shvatanja i pamćenja; ulogom i značajem koji diktat ima u početnoj nastavi solfeđa; važnom ulogom usmenog diktata

**Tok radionice**:

I korak: Metode rada i vrste diktata(45 min)

II korak: Opažanje tonova i njihovo zapisivanje na različitim nivoima nastave (20 min)

III korak: Metodski postupci na razvoju muzičke memorije, pažnje i koncentracije (25 min)

**Metode rada**

Pod terminom metoda podrazumijevamo osnovne principe rada na muzičkom diktatu u pojedinim školama solfeđa. Treba znati da su u ruskoj i francuskoj školi dijametralno suprotni pristupi u ovoj muzičkoj disciplini.

Pobornici sovjetske škole zastupaju mišljenje da je osnovna funkcija diktata razvoj muzičke memorije, a samo zapisivanje muzičkog toka predstavlja za njih samo tehnčki procesiI od sekundarnog je značaja.

Francuska škola polazi od zapisivanja a taca, što znači od trenutnog reagovanja na tonske visine i na melodijsko-ritmički tok, te prevođenja slušnih utisaka u vizuelnu sliku.

Javlja se i treći pravac, zapisivanje muzičkog toka na osnovu stalnog ponavljanja , stalnim primanjem muzičkog sadržaja – tzv. vergl diktat.

Ruska škola insistira na ponavljanju jedne rečenice, fraze , dvodakta ili takta više puta, sve dok je slušalac ne zapamti, a zatim se prelazi na zapisivanje. Dužina odlomka koji se sluša postepeno se povećava.

Francuska škola zahtijeva trenutno zapisivanje, odmah poslije prvog, eventualno drugog slušanja. Zatim slijedi kratka provjera i povezivanje sa sljedećim dijelom diktata. Cjeline su obično dvotakti. Akcenat se ne stavlja na produžavanje, odnosno povećavanje cjeline koja se zapisuje.

Svaki od pomenutih pravaca ima svoje dobre i loše strane. To znači da je potrebno poznavati sve aspekte, i dobre i loše, da bi se u nastavnoj praksi moglo koristiti ono što je najbolje i najkorisnije za učenike.

Ruska škola, ako se govori o razvoju muzičke memorije kao prioritetu, to može biti diskutabilno sa više aspekata. Postavlja se pitanje koliki se stepen razvoja memorije može doseći preko diktata. Zatim, ovaj način donosi nedostatke u pogledu razvoja muzičke pismenosti, jer zanemaruje direktno identifikovanje tonova.

Ako bismo istu logiku primijenili na polje jezičke pismenosti, što se često radi, poredi se jezičko i muzičko opismenjavanje, to bi bilo isto kao kada bismo đaku prvaku zabranili da zapiše zaslušanu misao, već da je prvo nauči napamet višekratnim ponavljanjem, kao kada uči recitaciju, sve dok je ne nauči napamet, pa tek je onda zapisuje.

Ipak, treba reći da je dobro, korisno i potrebno raditi na razvoju muzičke memorije, pa bilo to i putem diktata.

Nedostaci francuske škole: ne insistira se na povećavanju muzičkih fraza. Takođe, vrlo važno sa pozicije nastavnika, ovaj način rada traži posebno pisanje primjera, strogo periodičnih. Ovaj nedostatak je moguće prevazići povećavanjem muzičkih cjelina koje se diktiraju.

Razumjeti pravce nastave diktata znači protumačiti način postavke pjevanja s lista. U germanskim zemljama tipično je pjevanje i zapisivanje pomoću intervalnog načina muzičkog mišljenja, koristeći abecedu i relativnu solmizaciju; nasuprot tome, romanske zemlje postavljaju tonove u odnosu na tonalni centar, pa se to može definisati kao sistem kojim djeca počinju da govore: tonovi se prvo prepoznaju, a poslije toga pjevaju.

U ruskoj se školi previše insistira na ljestvičnom kretanju, samim tim nastava ima smjer od pjevanja ka diktatima. Treba naglasiti, međutim, da je u psihologiji poznato da je prepoznavanje osnovni i najjednostavniji vid učenja i pamćenja,.

Posmatrano sa spihološke i metodičke strane, francuska škola je najopravdanija, samo je treba modifikovati prema specifičnostima zemlje u kojoj se nastava odvija, ali treba zadržati osnovnu koncepciju – utvrđivanje svake tonske visine, i povezivanje tonova prema nekom tonalnom centru – uz poštovanje ritmičkog toka.

**Vrste diktata**

Diktati se mogu realizovati na različite načine, te prema tome razlikujemo: usmene i pismene diktate, melodijske, ritmičke i melodijsko-ritmičke; jednoglasne i višeglasne diktate, a u okviru višeglasnih harmonske ili polifone.

Kada govorimo o radu na opažanju pojedinačni tonova, izdvaja se opažanje prema funkcionalnosti tonova i opažanje prema tonskim frekvencijama. Svaki od ovih diktata ima svoje razvojne etape, kao i individualne pristupe u njihovom metodičkom rješavanju.

**Muzička memorija**

Psihologija nas uči da se memorija treningom ne može razvijati, ukoliko pojedinac nema sposobnosti memorisanja. Psiholozi tumače da memorija nije mišić koji se treningom razvija, deblja i postaje snažniji. Ali, memorija se razvija kod svih onih koji je imaju negdje skrivenu, latentnu, a ako se ona ne njeguje, ako se ne sprovode određeni metoski postupci, ona se neće ni razviti.

Kada kažemo muzička memorija, prvenstveno se pomisli na pamćenje melodijskih linija, a zatim na pamćenje glasova u harmonskom ili polifonom stavu. A šta je sa ostalim vrstama pamćenja? Ako neko nema sposobnosti harmonskog pamćenja, možda može da razvije sposobnost vizuelnog pamćenja notne slike. Kada se govori o profesionalnom muzičkom školavanju, jasno je da pored auditivnog i vizuelnog pamćenja, treba iskoristiti i svjesnost muzičkog kretanja i analitičkog saznanja o muzičkom toku.

U amaterizmu, ne želimo ovdje da omalovažavamo muzičare amatere, već samo da istaknemo razliku, ne registruje se pamćenje tonova, već melodije kao cjeline, dok se muzičko obrazovanje mora zasnivati na povezanosti svih navedenih vrsta muzičkog pamćenja.

Pomenuto je već da se tonovi pamte, postavljaju, fiksiraju i ostaju stralno u svijesti na dva načina: po svojoj funkcionalnosti – u odnosu na tonalni centar, i po frekvencijama, po apsolutnom zvučanju.

Prva vrsta pamćenja naziva se relativna, odnosno bazira se na relativnom sluhu. Druga vsta je apsolutna – bazira se na apsolutnom sluhu. Nastavom solfeđa treba da bude obuhvaćena i jedna i druga vrsta pamćenja, naravno brojniji su učenici koji imaju relativan sluh, ali treba znati da se i relativni sluh može određenim metoskim postupcima toliko razviti da se dovede gotovo da granice apsolutnog sluha.

Bez obzira na to kako je ton postavljen u početnoj nastavi solfeđa, da li relativno ili apsolutno, on dobija svoje mjesto u linijskom sistemu. Pamćenje se, dakle, vezuje, i za zvuk i za sliku, tako da zvučni utisak izaziva vizuelnu asocijaciju, i obrnuto – pogled na notnu sliku treba da izazive zvučnu sliku. Razvoj muzičkog obrazovanja se ne može zamisliti bez te stalne povezanosti zvuka i slike, sa obaveznim shvatanjem, razumijevanjem tonskog dešavanja. Ovakav pristup garantuje dobar put i kada je u pitanju pjevanje s lista i zapisivanje diktata. Podvucimo: muzička nastava leži na auditivnom i vizuelnom pamćenju tonova i melodijsko-ritmičkih tokova u njihovom relativnom i apsolutnom značenju.

Razvoj audio-vizuelne memorije treba da teče od samog početka muzičkog školovanja. Ali je interesantno da se ono zapravo najviše razvija preko pamćenja onoga što je glasom izvedeno sa notne slike. Zašto baš glasom? Aktiviranje glasnih žica tokom svjesnog pjevanja s lista dovodi do pamćenja vibracije glasnica kojim se unapređuje i postavljanje tonova i njihovo memorisanje. Kada se zapamćivanje izvodi uz prisustvo notne slike čvršće će se vezati za nju. Pamćenje melodije pomoću notne slike, ili pamćenje notne slike na osnovu zapamćene melodije, dva su vida muzičkog pamćenja. Jasno je da u nastavi treba kontinuirano sprovoditi i jedan i drugi pristup, jer se tako razvoj i njegovanje muzičke memorije odvija uspješno.

Kao jedan od posebno važnih načina učenja treba istaći zapisivanje naučenih dječjih i narodnih pjesama sa tekstom, da bi i tekst, zajedno sa melodijom, pojačao memorijske tačke pamćenja. Tako nastaje samodiktat ili autodiktat.

Primjer: Majka Maru preko mora zvala

Zatim, korisno je pamtiti napisane melodije na table, namenjene pjevanju s lista. Tu se pojavljuje mogućnost pamćenja i melodije, ali i svih oznaka koje prate jedan notni tekst, za dinamiku, tempo, agogiku, artikulaciju. Melodije koje se memorišu na ovaj način moraju biti logične, i imati određen estetski smisao. Tu je od presudnog značaja nastavnik, koji bira sadržaje nastave. Navešćemo konkretan primjer (dijatonska kretanja, C-dur, početna nastava):

Primer na tabli

Prije pjevanje primjera potrebno je sa učenicima opažati pojedinačne tonove C-dura, zatim se tonovi intoniraju prema uputstvu nastavnika. Ako je melodija ritmički teža, potrebno je pažnju posebno posvetiti ritmičkom čitanju teksta. Analizirati melodijski tok: opaziti gdje je postupni pokret, za skokove u određene tonove podjetiti se pjesmica modela, ukazati na mjesta gdje će se uzeti vazduh. Ponoviti kadencu, ispjevati početni ton, ispjevati pojedina teža mjesta bez ritmičke linije, samo u jednakim trajanjima.

Nakon ovakve pripreme, primjer se izvodi obavezno grupno, sve dok se ne dobije sigurno izvođenje. Posebnu pažnju treba obratiti na fraziranje, jer jedino muzikalno izvođenje može da vodi cjelokupnom razvoju muzikalnosti učenika. Poslije dva-tri puta grupnog izvođenja, primjer se briše sa table, uz poneki zadržan detalj: samo početak, samo kraj, neko teže mjesto u sredini toka. Sada se od učenika traži pjevanje cijelog primjera napamet, s tim što nastavnik koristi isti riječnik kao i pri analizi notnog teksta, da bi podsjetio učenike na kretanje melodije. Tako pomaže vizuelnim i zvučnim podsjećanjem učenika.

Interesantno je to da učenici uglavnom dobro reaguju na ovakav tip zadatka, jer za njih predstavlja određen izazov, a osjećaju se dobro kada tom izazovu odgovore. I tu se priča ne završava: od učenika se na narednom času traži da ponove primjer, i oni to uglavnom uspješno čine. Zadržati cijelu melodiju trajno u svijesti, zadržati ga trajno u sjećanju – to je cilj kome treba težiti.

Naučeni primjeri se zapisuju, jer je samodiktat izuzetan način razvoja memorije. Kao što su pjesme sa tekstom u početnoj nastavi odličan materijal za početak rada sa samodiktatu, tako se sada naučena melodija zapisuje po sjećanju. Tako se usko povezuju zvuk i slika, i razvija muzička memorija.

Posebno treba istaći iznačaj koji manuelno pamćenje ima na razvoj muzičke memorije u opštem smislu. Ono podrazumijeva zapamćivanje tonskih visina povezivanjem sa položajem prstiju na instrument koji učenik svira. Uvijek je korisno podsjetiti učenika da se prisjeti određene pozicije prstiju da bi dobio određen ton na svom instrumentu. Ovaj vid pamćenja često je zapostavljen u praktičnoj nastavi. S tim u vezi, ovdje bih pomenula sasvim poseban način realizacije muzičkog diktata, vezan za reprodukciju. Posebno je korisno i interesantno da učenik diktiranu frazu, dvotakt ili čitav primjer nakon izvođenja glasom, izvede sviranjem na svom instrumentu, ili u sljedećem koraku, odmah nakon slušanja. Na taj način aktivira se savim posebna koncentracija i pažnja, jer je potrebno pored identifikovanja tonske visine, zamisiti i poziciju prstiju na instrument kako bi se dobio odgovarajući zvuk. Ovaj način rada posebno doprinosi razvoju svih kategorija muzičkog sluha. Takođe, razvija se posebna sposobnost sviranja koje nije vezano za notni tekst, već za zvuk koji je prisutan u unutrašnjem sluhu.

Možemo na kraju zaključiti: muzička memorija se može razvijati povezivanjem svih pomenutih načina pamćenja, sa konstrantnim razvojem muzičkih sposobnosti i muzičkog mišljenjau toku dugog obrazovno proseca. Složenost i uspješnost ovog procesa najviše zavise od postupaka koji nastavnik sprovodi. Stoga ne čudi rečenica Mokranjca, koji je je smatrao da je nastava solfeđa jedan od najtežih predmeta, a najteža za nastavnika!

**Vizuelno pamćenje . didaktičke ilustracije**

Psihologija nas uči da se mnogo lakše shavataju u pamte pojmovi iz bilo koje oblasti ako se predstave, povežu i objasne crtežom. U tom smislu, savremenu udžbeničku literaturu nemoguće je zamisiti bez ilustracija koje imaju didaktičku ulogu. Naglašavam didaktičku, a ne funkciju ukrašavanja. Ukazaću na neke primjere iz udžbenika Muzički koraci 1 i 2 .

Iustracija - pauza, koraci 1, str.45, koraci 2, str.58 valcer

Tempo- sporo – puž, koraci 1, str.55

Kratko dugo – crtež knjiga koraci 1, str.13

Iz navedenih crteža jasno se može zaključiti suština didaktičkih ilustracija – pojačavanje pamćenja i omogućavanje shvatanja određenih pojmova.

Diktati u početnoj nastavi

Poseban osvrt zahtijeva diktat u početnoj nastavi solfeđa. Ako se rad na diktatima ne počne od prvog razreda, nikada se neće normalno razvijati. Na početku opismenjavanja, simbol ispisan na tabli treba prevesti u zvučnu sliku, zamisliti zvučnost, pjesme modela, i povezati sa pozicijom note u linjskom sistemu, i izvesti glasom. Međutim, obrnuta radnja je jednostavnija: na osnovu pjevane pjesme modela učenici lako podsjećanjem na poznatu pjesmu prepoznaju početni ton, a ime tona uslijedi na osnovu toga. Provjerom, intoniranjem tona,,ton se nakon slušnog ošpažanja intonira. Lakše je, dakle, ton prepoznati, opaziti, nego ga otpjevati iz notne slike.

Prepoznavanje kratkih motiva najprimitivniji je i stoga najlakši vid učenja. Međutim, ako se ova činjenjica ignoriše, ne poštuje i ne sprovodi u nastavi, nastava krene pogrešnim tokom. Na nastavniku je da spriječi pojavu straha. Strah se međutim neće ni javiti ako nastavnik od učenika traži samo ono što ih je prethodno naučilo. Ukoliko nastavnik traži više, prirodno je da će se kod učenika pojaviti strah, nelagodnost i neprijatnost.

Suprotno tome, ukoliko se predugo zadržavamo na poznatim i već lakim stvarima, kod učenika će se javiti nezainteresovanost i pasivnost, opadanje koncentracije i pažnje. Ovdje je posebno važna uloga nastavnika, koji mora dobro odmjeravati i dozirati zahtjeve po težini. Dinamika na času stalno treba da ide blagom uzlaznom linijom, a to je najvidljivije oblasti diktata.

Osnovno pravilo: uspostavljanje ravnoteže između opažanja i reprodukcije, odnosno obrade istog gradiva na diktatima i na ritmu i melodici. Tako se brojni elementi spajaju u mozaik. Od dobre sistematizacije zavisi uspješnost nastave.

Prepoznavanje motiva

Prepoznavnaje motiva predstavlja elementarni način povezivanja opažanja i reprodukcije. Kratke fraze koje koristimo u nastavi često nazivamo motivi, ali i ne treba miješati sa pojmom motiv kao polaznim elementom u muzičkim oblcima.

U čemu je funkcija motiva? Učenci ispred sebe imaju notnu sliku – nju izvodi nastavnik, na instrumentu ili još bolje vokalno, učenici prepoznaju broj motiva i reprodukuju. Ovaj zadatak je mnogo lakši od pjevanja, gdje treba u potpunosti zamisliti zvučnost svakog tona u notnoj slici i tačno ga izvesti. Kada učenici tačno prepoznaju, obavezno motiv treba i da otpjevaju. Na ovaj način, nastavnikovo izvođenje postaje putokaz ka tačnoj zvučnosti, učenici se ne dovode u situaciju da nagađajuu, već ponavljaju svojim glasom, rukovodeći se nastavnikovim izvođenjem.

Pogledajmo nekoliko primjera iz knjige Muzički koraci 2..., str.40

Zahtjevi se postepeno povećavaju, bilo da se povećava broj ponuđenih motiva, bilo da se povećava njhova težina.

Uloga usmenog diktata

U odnosu na prepoznavanje motiva, usmeni diktati predstavljaju za nijansu teži zahtjev, jer treba da osnovu odslušanog zvuka prepoznati tonove i izvesti ih solmuzacijom. Neposredno nakon izvođenja, učenik dobija informaciju da li je i koliko njegov odgovor tačan. Ovi zadaci oslanjaju se u početku na melodijske klišee, i oni predstavjaju oslonac za prepoznavanje tonskih visina. U ovom obliku rada ne insisitiramo na zapamćivanju motiva, samo na njegovoj tačnoj reprodukciji.

Još jedna povoljnost u radu sa usmenim diktatima je ušteda vremena, jer se za određeno vrijeme mogu saslušati desetak kratkih diktata, dok bi se za to isto vrijeme mogla zapisati dva ili tri diktata. To je posebno pogodno u radu sa nižim razreduma, gdje se mnogo vremana troši na pisanje,. Razlog je taj što učenici žele da njihove note izgledaju kao iz knjige, što naravno nije moguće. Posebno je važno ustaći da usmeni diktati sprečavaju pasivnost učenika i traže stalno budnu pažnju.

Usmeni diktati predstavljaju odličnu pripremu za pismene diktate. Takođe, predstavlja dobru priliku da se spoje melodijski sa ritmičkm problemima u jednu cjelinu. Može se smatrati da je usmeni diktat osnova rada na svim nivoima nastave i da služi kao spona sa pismenim diktatima svih vrsta na svim nivoima učenja muzike.